wannaphong/clean_thaiwikipedia huggingface dataset:
# อำเภอวังสมบูรณ์
วังสมบูรณ์ เป็น 1 ใน 9 อำเภอของจังหวัดสระแก้ว เดิมเป็นหมู่บ้านที่ 12, 18–19 ในตำบลเขาฉกรรจ์ อำเภอสระแก้ว จังหวัดปราจีนบุรี ทั้งหมด ต่อมาแยกพื้นที่ตำบลเขาฉกรรจ์ตั้งเป็นตำบลวังสมบูรณ์ในปี พ.ศ. 2519 วันที่ 26 ตุลาคม พ.ศ. 2519 และย้ายมาขึ้นกับกิ่งอำเภอวังน้ำเย็นในปีเดียวกัน วันที่ 30 พฤศจิกายน พ.ศ. 2519 ก่อนที่จะแยกออกมาตั้งเป็นกิ่งอำเภอในปี พ.ศ. 2540 และยกฐานะเป็นอำเภอเป็นทางการใน พ.ศ. 2550

 ที่ตั้งและอาณาเขต 
อำเภอวังสมบูรณ์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอวังน้ำเย็น
 ทิศตะวันออก ติดต่อกับอำเภอคลองหาด
 ทิศใต้ ติดต่อกับอำเภอสอยดาวและอำเภอแก่งหางแมว (จังหวัดจันทบุรี) 
 ทิศตะวันตก ติดต่อกับอำเภอท่าตะเกียบ (จังหวัดฉะเชิงเทรา)  

 ประวัติ 
ท้องที่อำเภอวังสมบูรณ์เดิมเป็นส่วนหนึ่งของอำเภอวังน้ำเย็น ทางราชการได้แบ่งพื้นที่การปกครองออกมาตั้งเป็น กิ่งอำเภอวังสมบูรณ์ ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน วันที่ 25 มิถุนายน พ.ศ. 2540 และต่อมาได้มีพระราชกฤษฎีกายกฐานะขึ้นเป็น อำเภอวังสมบูรณ์ ในวันที่ 24 สิงหาคม พ.ศ. 2550  โดยมีผลบังคับตั้งแต่วันที่ 8 กันยายน ปีเดียวกัน วันที่ 24 สิงหาคม พ.ศ. 2550

 การแบ่งเขตการปกครอง 
 การปกครองส่วนภูมิภาค 
อำเภอวังสมบูรณ์แบ่งพื้นที่การปกครองออกเป็น 3 ตำบล 48 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.วังสมบูรณ์Wang Sombun2.วังใหม่Wang Mai3.วังทองWang Thong

 การปกครองส่วนท้องถิ่น 
ท้องที่อำเภอวังสมบูรณ์ประกอบด้วยองค์กรปกครองส่วนท้องถิ่น 3 แห่ง ได้แก่
 เทศบาลตำบลวังสมบูรณ์ ครอบคลุมพื้นที่ตำบลวังสมบูรณ์ทั้งตำบล
 เทศบาลตำบลวังทอง ครอบคลุมพื้นที่ตำบลวังทองทั้งตำบล
 องค์การบริหารส่วนตำบลวังใหม่ ครอบคลุมพื้นที่ตำบลวังใหม่ทั้งตำบล

 การสาธารณสุข 
 โรงพยาบาลรัฐบาล 1 แห่ง 
 โรงพยาบาลวังสมบูรณ์
# วิกิพีเดียภาษาฮีบรู
วิกิพีเดียภาษาฮีบรู (,) เป็นสารานุกรมวิกิพีเดียที่จัดทำขึ้นในภาษาฮีบรู เริ่มสร้างเมื่อวันที่ 11 พฤษภาคม ค.ศ. 2003 ปัจจุบันวิกิพีเดียภาษาฮีบรูมีบทความมากกว่า  บทความ
# ธงชาติโมร็อกโก
ธงชาติโมร็อกโก  เป็นธงสี่เหลี่ยมผืนผ้าพื้นสีแดงเกลี้ยง กว้าง 2 ส่วน ยาว 3 ส่วน กลางธงมีรูปเฉลวดาวห้าแฉกสีเขียวขอบสีดำ

ประเทศโมร็อกโกใช้สีแดงเป็นธงชาติมาตั้งแต่ศตวรรษที่ 16 กล่าวกันว่า สีแดงเป็นสัญลักษณ์ของสายเลือดที่ผูกพันระหว่างราชวงศ์กษัตริย์กับศาสดามุฮัมหมัด ซึ่งเป็นศาสดาในศาสนาอิสลาม ส่วนดาวสีเขียวคือพระราชลัญจกรแห่งกษัตริย์โซโลมอน ซึ่งได้ถูกเพิ่มลงบนธงชาติในปี พ.ศ. 2458 และได้มาใช้เป็นธงชาติจนถึงทุกวันนี้ แต่ปีที่ประกาศใช้ธงชาติอย่างเป็นทางการเมื่อปี พ.ศ. 2499 อันเป็นปีที่ได้รับเอกราชจากทั้ง 2 ชาติ คือ สเปน และ ฝรั่งเศส ในปี พ.ศ. 2455

 คลังภาพ 
 ธงอื่นๆ 

 ธงในอดีต 

 ธงอาณานิคมโมร็อกโก
# อำเภอบ้านคา
บ้านคา เป็นอำเภอหนึ่งของจังหวัดราชบุรี เป็นที่ตั้งของอุทยานแห่งชาติเฉลิมพระเกียรติไทยประจัน วันที่ 24 มกราคม พ.ศ. 2555 และยังเป็น 1 ใน 2 อำเภอของจังหวัดที่มีอาณาเขตติดกับประเทศพม่า

 ที่ตั้งและอาณาเขต 
อำเภอบ้านคามีอาณาเขตติดต่อกับเขตการปกครองข้างเคียง ดังต่อไปนี้
 ทิศเหนือ ติดต่อกับอำเภอสวนผึ้ง
 ทิศตะวันออก ติดต่อกับอำเภอจอมบึงและอำเภอปากท่อ
 ทิศใต้ ติดต่อกับอำเภอหนองหญ้าปล้อง (จังหวัดเพชรบุรี) 
 ทิศตะวันตก ติดต่อกับภาคตะนาวศรี (ประเทศพม่า)

ประวัติ
ท้องที่อำเภอบ้านคาเดิมเป็นส่วนหนึ่งของอำเภอสวนผึ้ง ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านคา ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน วันที่ 25 มิถุนายน พ.ศ. 2540 และต่อมาได้มีพระราชกฤษฎีกายกฐานะขึ้นเป็น อำเภอบ้านคา ในวันที่ 24 สิงหาคม พ.ศ. 2550 โดยมีผลบังคับภายในวันที่ 8 กันยายน วันที่ 24 สิงหาคม พ.ศ. 2550

 เหตุการณ์สำคัญ 

4 มิถุนายน พ.ศ. 2545 ในช่วงเช้า นายทองมอญ เข็มทองขับรถรับส่งนักเรียนเพื่อไปส่งที่โรงเรียนบ้านคาวิทยา ระหว่างทางได้เกิดเหตุคนร้ายใช้อาวุธปืนเอ็ม 16ยิงใส่รถรับส่งนักเรียนจนเป็นเหตุให้เด็กเสียชีวิต 3 ราย บาดเจ็บ 12 ราย ในปัจจุบันยังไม่สามารถจับตัวคนร้ายได้ข่าวดังข้ามเวลา : ควันปืนที่บ้านคา ตอนที่ 1 [คลิปเต็มรายการปล่อยแพะคดียิงที่บ้านคาไปแล้วตัวจริงยังจับไม่ได้

 การแบ่งเขตการปกครอง 
 การปกครองส่วนภูมิภาค 
อำเภอบ้านคาแบ่งพื้นที่การปกครองออกเป็น 3 ตำบล 41 หมู่บ้าน ได้แก่
1.บ้านคา(Ban Kha)2.บ้านบึง(Ban Bueng)3.หนองพันจันทร์(Nong Phan Chan)

 การปกครองส่วนท้องถิ่น 
ท้องที่อำเภอบ้านคาประกอบด้วยองค์กรปกครองส่วนท้องถิ่น 3 แห่ง ได้แก่
 องค์การบริหารส่วนตำบลบ้านคา ครอบคลุมพื้นที่ตำบลบ้านคาทั้งตำบล
 องค์การบริหารส่วนตำบลบ้านบึง ครอบคลุมพื้นที่ตำบลบ้านบึงทั้งตำบล
 องค์การบริหารส่วนตำบลหนองพันจันทร์ ครอบคลุมพื้นที่ตำบลหนองพันจันทร์ทั้งตำบล
# อำเภอวังยาง
วังยาง เป็นอำเภอหนึ่งของจังหวัดนครพนม

 ที่ตั้งและอาณาเขต 
อำเภอวังยางตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
 ทิศเหนือ ติดต่อกับอำเภอปลาปาก
 ทิศตะวันออก ติดต่อกับอำเภอนาแก
 ทิศใต้ ติดต่อกับอำเภอนาแก
 ทิศตะวันตก ติดต่อกับอำเภอโคกศรีสุพรรณและอำเภอโพนนาแก้ว (จังหวัดสกลนคร) 

ประวัติ
ท้องที่อำเภอวังยางเดิมเป็นส่วนหนึ่งของตำบลพระซอง และตำบลหนองสัง อำเภอนาแก เมื่อท้องที่แถบนี้มีราษฎรเข้ามาจับจองพื้นที่อาศัยและทำกินอยู่มากขึ้น จึงเริ่มแบ่งเขตการปกครองในปี พ.ศ. 2516 ได้แยกพื้นที่ 8 หมู่บ้านของตำบลพระซอง ตั้งเป็น ตำบลโคกสี และแยกพื้นที่ 9 หมู่บ้านของตำบลหนองสัง ตั้งเป็น ตำบลวังยาง วันที่ 25 กันยายน พ.ศ. 2516 

ในปี พ.ศ. 2523 ได้แยกพื้นที่หมู่ 7,10 บ้านยอดชาด รวมกับ 5 หมู่บ้าน ในพื้นที่ใกล้เคียงของตำบลวังยาง ตั้งเป็น ตำบลยอดชาด วันที่ 5 สิงหาคม พ.ศ. 2523 และในปี พ.ศ. 2539 ก่อนการจัดตั้งเป็นกิ่งอำเภอ 1 ปี ได้แยกพื้นที่ 4 หมู่บ้านของตำบลโคกสี ได้แก่ หมู่ 4 บ้านหนองโพธิ์, หมู่ 5 บ้านวังใน, หมู่ 6 บ้านโพนสว่าง กับหมู่ 9 บ้านหนองแคน ตั้งเป็น ตำบลหนองโพธิ์ วันที่ 4 มกราคม พ.ศ. 2539

การที่ตำบลวังยาง ตำบลโคกสี ตำบลยอดชาด กับตำบลหนองโพธิ์ ที่ถูกจัดตั้งขึ้นมาใหม่นี้มีพื้นที่รวมกันกว้างขวางและอยู่ห่างไกลจากที่ทำการอำเภอนาแกในขณะนั้น ทำให้ราษฎรไปติดต่อราชการได้รับความลำบากในการเดินทาง วันที่ 23 ธันวาคม พ.ศ. 2540 ทางราชการจึงประกาศแยกท้องที่ 4 ตำบล คือ ตำบลวังยาง ตำบลโคกสี ตำบลยอดชาด และตำบลหนองโพธิ์ จัดตั้งเป็น กิ่งอำเภอวังยาง ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน วันที่ 25 มิถุนายน พ.ศ. 2540 และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอวังยาง โดยมีผลบังคับตั้งแต่วันที่ 8 กันยายน ปีเดียวกัน วันที่ 24 สิงหาคม พ.ศ. 2550

 การแบ่งเขตการปกครอง 
 การปกครองส่วนภูมิภาค 
อำเภอวังยางแบ่งเขตการปกครองย่อยออกเป็น 4 ตำบล 27 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.วังยางWang Yang2.โคกสีKhok Si3.ยอดชาดYot Chat4.หนองโพธิ์Nong Pho

 การปกครองส่วนท้องถิ่น 
ท้องที่อำเภอวังยางประกอบด้วยองค์กรปกครองส่วนท้องถิ่น 3 แห่ง ได้แก่
 องค์การบริหารส่วนตำบลวังยาง ครอบคลุมพื้นที่ตำบลวังยางและตำบลหนองโพธิ์ทั้งตำบล
 องค์การบริหารส่วนตำบลโคกสี ครอบคลุมพื้นที่ตำบลโคกสีทั้งตำบล
 องค์การบริหารส่วนตำบลยอดชาด ครอบคลุมพื้นที่ตำบลยอดชาดทั้งตำบล
# อำเภอวังเจ้า
วังเจ้า เป็นอำเภอหนึ่งของจังหวัดตาก

 ที่ตั้งและอาณาเขต 
อำเภอวังเจ้าตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอเมืองตาก
 ทิศตะวันออก ติดต่อกับอำเภอโกสัมพีนคร (จังหวัดกำแพงเพชร)
 ทิศใต้ ติดต่อกับอำเภอโกสัมพีนคร (จังหวัดกำแพงเพชร) และอำเภอพบพระ
 ทิศตะวันตก ติดต่อกับอำเภอพบพระและอำเภอเมืองตาก

ประวัติ
ท้องที่อำเภอวังเจ้าเดิมเป็นส่วนหนึ่งของอำเภอเมืองตาก ทางราชการได้แบ่งพื้นที่การปกครองออกมาตั้งเป็น กิ่งอำเภอวังเจ้า ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอวังเจ้า ตามโครงการอำเภอเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน

 การแบ่งเขตการปกครอง 
 การปกครองส่วนภูมิภาค 
อำเภอวังเจ้าแบ่งพื้นที่การปกครองออกเป็น 3 ตำบล 28 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.เชียงทองChiang Thong2.นาโบสถ์Na Bot3.ประดางPradang

 การปกครองส่วนท้องถิ่น 
ท้องที่อำเภอวังเจ้าประกอบด้วยองค์การบริหารส่วนท้องถิ่น 4 แห่ง ได้แก่
 เทศบาลตำบลวังเจ้า ครอบคลุมพื้นที่บางส่วนของตำบลเชียงทอง
 องค์การบริหารส่วนตำบลเชียงทอง ครอบคลุมพื้นที่ตำบลเชียงทอง (นอกเขตเทศบาลตำบลวังเจ้า)
 องค์การบริหารส่วนตำบลนาโบสถ์ ครอบคลุมพื้นที่ตำบลนาโบสถ์ทั้งตำบล
 องค์การบริหารส่วนตำบลประดาง ครอบคลุมพื้นที่ตำบลประดางทั้งตำบล
# อำเภอโคกสูง
โคกสูง เป็นอำเภอหนึ่งของจังหวัดสระแก้ว

 ที่ตั้งและอาณาเขต 
อำเภอโคกสูงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอตาพระยา
 ทิศตะวันออก ติดต่อกับปอยเปต จังหวัดบันทายมีชัย ประเทศกัมพูชา
 ทิศใต้ ติดต่อกับอำเภออรัญประเทศ
 ทิศตะวันตก ติดต่อกับอำเภอวัฒนานคร

ประวัติ
ท้องที่อำเภอโคกสูงเดิมเป็นส่วนหนึ่งของอำเภอตาพระยา ทางราชการได้แบ่งพื้นที่การปกครองออกมาตั้งเป็น กิ่งอำเภอโคกสูง ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น อำเภอโคกสูง โดยมีผลบังคับตั้งแต่วันที่ 8 กันยายน ปีเดียวกัน

 การแบ่งเขตการปกครอง 
 การปกครองส่วนภูมิภาค 
อำเภอโคกสูงแบ่งพื้นที่การปกครองออกเป็น 4 ตำบล 41 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.โคกสูงKhok Sung2.หนองม่วงNong Muang3.หนองแวงNong Waeng4.โนนหมากมุ่นNon Mak Mun

 การปกครองส่วนท้องถิ่น 
ท้องที่อำเภอโคกสูงประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลโคกสูง ครอบคลุมพื้นที่ตำบลโคกสูงทั้งตำบล
 องค์การบริหารส่วนตำบลหนองม่วง ครอบคลุมพื้นที่ตำบลหนองม่วงทั้งตำบล
 องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
 องค์การบริหารส่วนตำบลโนนหมากมุ่น ครอบคลุมพื้นที่ตำบลโนนหมากมุ่นทั้งตำบล

 การสาธารณสุข 
 โรงพยาบาลรัฐบาล 1 แห่ง 
 โรงพยาบาลโคกสูง
โรงพยาบาลส่งเสริมสุขภาพตำบล 9 แห่ง

 แหล่งท่องเที่ยว 
 อุทยานประวัติศาสตร์สด๊กก๊อกธม ปราสาทหินสด๊กก๊อกธม ปราสาทขอมโบราณที่มีขนาดใหญ่ที่สุดในภาคตะวันออกของประเทศไทย
# จัต
จัต (, , จะ) เป็นสกุลเงินของประเทศพม่า 
 หน่วยเงินจัตในปัจจุบัน 
 1 จัต
 5 จัต
 10 จัต
 20 จัต
 50 จัต
 100 จัต
 200 จัต
 500 จัต
 1000 จัต
 5000 จัต
 10000 จัตhttp://www.matichon.co.th/news_detail.php?newsid=1339242627&grpid=03&catid=&subcatid=
 20000 จัต
# อำเภอคลองเขื่อน
คลองเขื่อน เป็นอำเภอหนึ่งของจังหวัดฉะเชิงเทรา จัดตั้งขึ้นเป็นกิ่งอำเภอในปี พ.ศ. 2536 และยกฐานะขึ้นเป็นอำเภอลำดับที่ 11 ของจังหวัดฉะเชิงเทราในปี พ.ศ. 2550 เป็นหนึ่งในอำเภอสำคัญของจังหวัดฉะเชิงเทราในด้านการท่องเที่ยว พื้นที่อำเภอเป็นที่ราบลุ่มติดกับแม่น้ำบางปะกง ซึ่งเป็นแหล่งน้ำที่สำคัญสำหรับทำเกษตรกรรม

 ที่ตั้งและอาณาเขต 
อำเภอคลองเขื่อนมีอาณาเขตติดต่อกับเขตการปกครองข้างเคียงดังนี้
 ทิศเหนือ ติดต่อกับอำเภอบางน้ำเปรี้ยว และอำเภอบ้านสร้าง (จังหวัดปราจีนบุรี)
 ทิศตะวันออก ติดต่อกับอำเภอบางคล้า
 ทิศใต้ ติดต่อกับอำเภอบางคล้าและและอำเภอเมืองฉะเชิงเทรา
 ทิศตะวันตก ติดต่อกับอำเภอเมืองฉะเชิงเทรา และอำเภอบางน้ำเปรี้ยว

 ประวัติ 
ท้องที่อำเภอคลองเขื่อนเดิมเป็นส่วนหนึ่งของอำเภอบางคล้า ทางราชการได้แบ่งพื้นที่การปกครองตำบลก้อนแก้ว ตำบลคลองเขื่อน ตำบลบางเล่า ตำบลบางโรง และตำบลบางตลาด ออกมาตั้งเป็น กิ่งอำเภอคลองเขื่อน วันที่ 8 มิถุนายน พ.ศ. 2536 ตามประกาศกระทรวงมหาดไทยลงวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน เนื่องจากอยู่คนละฝั่งของแม่น้ำบางปะกงต้องข้ามเรือไปมาไม่สะดวก เพราะยังไม่มีสะพานข้ามเหมือนปัจจุบัน (สะพานกรมโยธาธิการสร้าง พ.ศ. 2537 ที่หัววัดบางตลาด) หรือถ้าจะไปทางรถยนต์ต้องอ้อมเข้าไปบริเวณแปดริ้วข้ามสะพานฉะเชิงเทราเฉลิมพระเกียรติ 72 พรรษาแล้วจึงวกกลับมาอำเภอบางคล้า

และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น อำเภอคลองเขื่อน วันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน กลายเป็นอำเภอลำดับที่ 11 ของจังหวัดฉะเชิงเทรา

 การแบ่งเขตการปกครอง 
 การปกครองส่วนภูมิภาค 
อำเภอคลองเขื่อนแบ่งเขตการปกครองย่อยออกเป็น 5 ตำบล 32 หมู่บ้าน ได้แก่
1.ก้อนแก้ว(Kon Kaeo)6 หมู่บ้าน2.คลองเขื่อน(Khlong Khuean)6 หมู่บ้าน3.บางเล่า(Bang Lao)6 หมู่บ้าน4.บางโรง(Bang Rong)7 หมู่บ้าน5.บางตลาด(Bang Talat)7 หมู่บ้าน 

 การปกครองส่วนท้องถิ่น 
ท้องที่อำเภอคลองเขื่อนประกอบด้วยองค์กรปกครองส่วนท้องถิ่น 5 แห่ง ได้แก่
 องค์การบริหารส่วนตำบลก้อนแก้ว ครอบคลุมพื้นที่ตำบลก้อนแก้วทั้งตำบล
 องค์การบริหารส่วนตำบลคลองเขื่อน ครอบคลุมพื้นที่ตำบลคลองเขื่อนทั้งตำบล
 องค์การบริหารส่วนตำบลบางเล่า ครอบคลุมพื้นที่ตำบลบางเล่าทั้งตำบล
 องค์การบริหารส่วนตำบลบางโรง ครอบคลุมพื้นที่ตำบลบางโรงทั้งตำบล
 องค์การบริหารส่วนตำบลบางตลาด ครอบคลุมพื้นที่ตำบลบางตลาดทั้งตำบล
# วิกิพีเดียภาษาเดนมาร์ก
วิกิพีเดียภาษาเดนมาร์ก เป็นสารานุกรมวิกิพีเดียที่จัดทำขึ้นในภาษาเดนมาร์ก ปัจจุบันวิกิพีเดียภาษาเดนมาร์กมีบทความมากกว่า 75,000 บทความ (ธันวาคม พ.ศ. 2550)

 แหล่งข้อมูลอื่น 
 วิกิพีเดียภาษาเดนมาร์ก

ดนมาร์ก
# วิกิพีเดียภาษาอาหรับ
วิกิพีเดียภาษาอาหรับ  เป็นสารานุกรมวิกิพีเดียที่จัดทำขึ้นในภาษาอาหรับมาตรฐานสมัยใหม่ เริ่มสร้างเมื่อวันที่ 9 กรกฎาคม ค.ศ. 2003 ปัจจุบันวิกิพีเดียภาษาอาหรับมีบทความ  บทความ  โดยเป็นวิกิพีเดียภาษากลุ่มเซมิติกภาษาแรกที่มีบทความมมากกว่า 100,000 บทความ ในวันที่ 25 พฤษภาคม ค.ศ. 2009 และเป็นภาษาเซมิติกแรกที่มีบทความผ่าน 1 ล้านบทความในวันที่ 17 พฤศจิกายน ค.ศ. 2019

 การเซ็นเซอร์ 

 ซีเรีย 
วิกิพีเดียภาษาอาหรับเคยถูกบล็อกในประเทศซีเรียโดยไม่ทราบสาเหตุจากรัฐบาลซีเรียอย่างเป็นทางการ ويكيبيديا يختفي عن صفحات الانترنت السوري  (Archive) ภายหลังจึงยกเลิกการบล็อก
# วิกิพีเดียภาษาอังกฤษอย่างง่าย
วิกิพีเดียภาษาอังกฤษอย่างง่าย  เป็นสารานุกรมวิกิพีเดียที่จัดทำขึ้นในภาษาอังกฤษ โดยหลักเขียนด้วยภาษาอังกฤษพื้นฐานและภาษาอังกฤษพิเศษ ถือเป็นหนึ่งในเจ็ดวิกิพีเดียที่เขียนเป็นภาษากลุ่มแองกลิกหรือพิดจิน/ครีโอลฐานอังกฤษ เว็บไซต์นี้มีจุดมุ่งหมายที่จะจัดทำสารานุกรมสำหรับ "ผู้ที่มีความต้องการต่างกัน เช่น นักเรียน เด็ก ผู้ใหญ่ที่มีความบกพร่องในการเรียนรู้ และผู้ที่พยายามเรียนภาษาอังกฤษ"Simple English Wikipedia, 2009. Retrieved 26 January 2016 รูปแบบการนำเสนอแบบพื้นฐานของวิกิพีเดียภาษาอังกฤษอย่างง่ายทำให้เป็นประโยชน์แก่ผู้เริ่มเรียนภาษาอังกฤษ เมื่อเทียบกับวิกิพีเดียภาษาอังกฤษแบบปกติ วิกิพีเดียรูปแบบนี้ให้ข้อมูลที่เข้าใจได้ง่ายกว่าด้วยโครงสร้างคำศัพท์และวากยสัมพันธ์ที่เรียบง่าย ถึงแม้มุมมองจากข้อมูลดิบจะตกหล่นไปบ้างก็ตาม

โลโก้
 135px 135px 2547–2553 2553–
# วิกิพีเดียภาษายูเครน
วิกิพีเดียภาษายูเครน  เป็นสารานุกรมวิกิพีเดียที่จัดทำขึ้นในภาษายูเครน เริ่มสร้างเมื่อ 30 มกราคม ค.ศ. 2004  วิกิพีเดียภาษายูเครนมีบทความ  บทความ

 วิกิพีเดียภาษายูเครนมีผู้เข้าชมมากเป็นอันดับ 2 ในประเทศยูเครน โดยมีจำนวนผู้เข้าชมที่ 90 ล้านครั้ง เป็นรองเพียงวิกิพีเดียภาษารัสเซียที่ 100 ล้านครั้ง มีแนวโน้มระยะยาวที่ฉบับภาษายูเครนจะได้รับความนิยมเพิ่มมากขึ้นเมื่อเทียบกับฉบับภาษารัสเซียที่มีความโดดเด่นในอดีต

ภาพ
# วิกิพีเดียภาษาโรมาเนีย
วิกิพีเดียภาษาโรมาเนีย  เป็นสารานุกรมวิกิพีเดียที่จัดทำขึ้นในภาษาโรมาเนีย เริ่มสร้างเมื่อ 12 กรกฎาคม พ.ศ. 2546 ณ วันที่  วิกิพีเดียภาษานี้มี  บทความ และเป็นวิกิพีเดียที่มีขนาดใหญ่เป็นอันดับที่ 32 จากทั้งหมดList of Wikipedias

 เส้นเวลา 
จำนวนบทความ ณ เดือนธันวาคม (ต่อปี) นับตั้งแต่วันก่อตั้ง

จำนวนบทความทั้งหมดในเวลาเฉพาะ
ตุลาคม 2546: 250 บทความ
7 เมษายน 2547: 5000 บทความ:ro:Wikipedia:Comunicate de presă/Arhivă/7 aprilie 2004
12 ธันวาคม 2547: 10,000 บทความ:ro:Wikipedia:Comunicate de presă/Arhivă/12 noiembrie 2004
5 มกราคม 2550: 50,000 บทความ:ro:Wikipedia:Comunicate de presă/Arhivă/5 ianuarie 2007
11 มกราคม 2551: 100,000 บทความ:ro:Wikipedia:Comunicate de presă/Arhivă/13 ianuarie 2008
21 พฤษภาคม 2552: 125,000 บทความ:ro:Wikipedia:Comunicate de presă/Arhivă/22 mai 2009
13 กันยายน 2553: 150,000 บทความList of Wikipedias/Table (Archived version of this page, as edited by JoaquinF at 00:11, 13 September 2010)
5 สิงหาคม 2555: 200,000 บทความ:ro:Wikipedia:Cafenea/Arhivă/2012/august#Articolul 200.000
25 กรกฎาคม 2557: 250,000 บทความ:ro:Wikipedia:Cafenea/Arhivă/2014/iulie#250k
13 เมษายน 2558: 300,000 บทความ
2 กันยายน 2558: 350,000 บทความ
15 สิงหาคม 2562: 400,000 บทความ

โลโก้
 135px 135px 2546–2553 2553–
# วิกิพีเดียภาษากาตาลา
วิกิพีเดียภาษากาตาลา  หรือ วิกิพีเดียภาษาบาเลนเซีย  เป็นสารานุกรมวิกิพีเดียที่จัดทำขึ้นในภาษากาตาลา (รวมภาษาบาเลนเซีย) เริ่มสร้างเมื่อ 16 มีนาคม ค.ศ. 2001 ปัจจุบันวิกิพีเดียภาษากาตาลามีบทความ  บทความ  วิกิพีเดียภาษานี้มีชื่อเสียงจากการมีบทความที่มีคุณภาพจำนวนมาก ซึ่งแสดงให้เห็นถึงการแสดงออกทางออนไลน์ที่สำคัญของภาษากาตาลา แม้ว่าจะมีสถานะเป็นภาษาชนกลุ่มน้อยก็ตาม 

 ประวัติ 
ในวันที่ 16 มีนาคม ค.ศ. 2001 จิมมี เวลส์ประกาศว่าตนต้องการสร้างวิกิพีเดียในภาษาอื่น และระบุด้วยว่ามีความสนใจในการสร้างรุ่นภาษากาตาลาJimbo Wales' message about creating first foreign Wikipedias เริ่มแรกได้ทำการทดสอบใน deutsche.wikipedia.comMessage confirming the creation of the German domain และไม่กี่นาทีต่อมา จึงสร้างวิกิพีเดียภาษากาตาลาขึ้นในโดเมน catalan.wikipedia.comFirst history of the Catalan Wikipedia Main Page, hours in Pacific time zone
# ภาษาถิ่นอารัน
ภาษาถิ่นอารัน (อารัน:) เป็นรูปแบบมาตรฐานรูปแบบหนึ่งของภาษาอุตซิตาสำเนียงกัสกอญถิ่นพิรินี ใช้กันในหน่วยดินแดนพิเศษอารัน ทางทิศตะวันตกเฉียงเหนือของแคว้นกาตาลุญญา ติดพรมแดนระหว่างประเทศสเปนกับประเทศฝรั่งเศส ภาษาถิ่นอารันเป็นภาษาราชการของหน่วยดินแดนดังกล่าวร่วมกับภาษากาตาลาและภาษาสเปน และในปี พ.ศ. 2553 สภานิติบัญญัติกาตาลุญญาได้มีมติให้ภาษานี้เป็นภาษาราชการภาษาที่ 3 ของทั้งแคว้นกาตาลุญญา"El aranés se convierte en la tercera lengua oficial de Cataluña", El País, Barcelona, 22 September 2010. Retrieved on 22 August 2014. 

ตัวสะกดอย่างเป็นทางการของชื่อเมืองต่าง ๆ ในดินแดนอารันจะใช้ภาษาถิ่นอารันเป็นหลัก เช่น ตัวสะกดชื่อเมือง  จะปรากฏในแผนที่และบนป้ายบอกทางต่าง ๆ แทนที่ตัวสะกด  ซึ่งเป็นชื่อในภาษากาตาลาและภาษาสเปน
# สเปเนียล
สเปเนียล  เป็นชนิดของสุนัขในจำพวกสุนัขเก็บเหยื่อ (Gun dog หรือ Bird dog) ลักษณะโดยทั่วไปคือมีขนยาวและหูปรก สำหรับการผสมพันธุ์นั้นมีจุดประสงค์เพื่อเป็นสุนัขของนายพราน

 สายพันธุ์ 
 สายพันธุ์ที่ยังไม่สูญพันธุ์ 
อเมริกัน ค็อกเกอร์ สเปเนียล 150pxอเมริกัน วอเตอร์ สเปเนียล150pxบลู พีคาร์ดี สเปเนียล 150pxบอยกิน สเปเนียล 150pxคาวาเลียร์ คิง ชาร์ลส์ สเปเนียล |-คลัมเบอร์ สเปเนียล 150pxอิงลิช ค็อกเกอร์ สเปเนียล 150pxอิงลิช สปริงเกอร์ สเปเนียล 150pxฟีลด์ สเปเนียล 150pxเฟรนช์ สเปเนียล 150pxเยอรมัน สเปเนียล 150pxไอริช วอเตอร์ สเปเนียล 150pxเจแพนีส ชิน 150pxคิง ชาร์ลส์ สเปเนียล 150pxพอนต์ ออดีเมอร์ สเปเนียล150pxรัสเซียน สเปเนียล150pxซัสเซ็กซ์ สเปเนียล150pxเวลส์ สปริงเกอร์ สเปเนียล150px

 สายพันธุ์ที่สูญพันธุ์แล้ว 

อิงลิช วอเตอร์ สเปเนียล 150pxนอร์ฟอล์ก สเปเนียล 150pxทวีด วอเตอร์ สเปเนียล 150px
# แบตเตอรี่กระดาษ
แบตเตอรี่กระดาษ  เป็นผลิตภัณฑ์ต้นแบบของแบตเตอรี่ที่สามารถโค้งงอ เหมือนกระดาษ โดยทำจากกระดาษและท่อนาโนคาร์บอน (carbon nanotube)  ทำวิจัยโดยสถาบันโพลิเทคนิคเรนส์ซเลียร์ (Rensselaer Polytechnic Institute หรือ RPI) สามารถทำงานได้ในอุณหภูมิระหว่าง -100 ถึง 300 องศาฟาเรนไฮต์ ให้แรงดันไฟฟ้า 2.5 โวลต์ เพียงพอสำหรับผลิตภัณฑ์พัดลมขนาดจิ๋วและไฟฉายhttps://www.thaipbs.or.th/news/content/311631 

แบตเตอร์รี่กระดาษเกิดจากงานวิจัยของนักศึกษาต่างสถาบันเริ่มจากนักศึกษาจากโรงเรียนแห่งหนึ่งในนิวยอร์ก ที่คิดหาวิธีละลายกระดาษ เพื่อทำเป็นเยื่อกรองสำหรับเครื่องฟอกไต ขณะที่นักศึกษาแผนกวัสดุศาสตร์จากเทคนิคเรนส์เซเลเออร์ ศึกษาวิธีทำวัสดุผสมคาร์บอนนาโนทิวบ์(carbon nanotube)  หรือโครงการการทำท่อนาโนจิ๋วด้วยพลาสติก
# แอ็บบา
แอ็บบา (ABBA;  ,) เป็นวงดนตรีป็อปสัญชาติสวีเดน ตั้งวงขึ้นในสต็อกโฮล์มเมื่อปี ค.ศ. 1972 โดยอังเนียตา เฟ็ลต์สกูก, บยอร์น อุลเวียส, เบนนี อันเดอร์สซัน และ อันนิ-ฟริด ลิงสคัด ชื่อวงมาจากอักษรย่อ จากอักษรแรกของชื่อสมาชิกแต่ละคน แอ็บบาเป็นวงดนตรีหนึ่งที่ประสบความสำเร็จสูงสุดในเชิงพาณิชย์วงหนึ่งในประวัติศาสตร์ดนตรีป็อป มีผลงานเพลงอยู่บนอันดับต้น ๆ ของชาร์ตมาตลอดตั้งแต่ปี 1974 ถึง 1983 ในปี 1974 แอ็บบาเป็นวงดนตรีชาวสวีเดนวงแรกที่ชนะยูโรวิชัน ซึ่งชนะด้วยผลงานเพลง "วอเตอร์ลู" เพลงซึ่งในปี 2005 ได้รับเลือกให้เป็นเพลงที่ดีที่สุดในประวัติศาสตร์ของการแข่งขันยูโรวิชั่นเนื่องในโอกาสครบรอบ 50 ปีของการประกวด

ในช่วงปีซึ่งวงดำเนินผลงานอยู่หลัก ๆ นั้นประกอบด้วยคู่สมรสสองคู่: เฟ็ลต์สกูก กับ อุลเวียส และ ลิงสตัด กับ อันเดอร์สซัน แต่ด้วยความนิยมในวงที่สูงขึ้นอย่างมาก ชีวิตส่วนตัวของสมาชิกก็ได้รับผลกระทบอย่างหนักจนในที่สุดทำให้ทั้งสองคู่เลิกรากัน การเปลี่ยนแปลงในความสัมพันธ์นี้ต่อมาสะท้อนผ่านในผลงานเพลงที่เปลี่ยนในยุคหลัง ๆ ซึ่งมีเนื้อร้องที่มืดแและออกไปทางการใคร่ครวญตนเอง หลังการยุบวง อันเดอร์สซันและอุลเวียสประสบความสำเร็จในสายงานแต่วดนตรีสำหรับการแสดงบนเวที ส่วนลิงสตัดกับเฟ็ลต์สกูกยังคงดำเนินหน้าสายงานแสดงเดี่ยว

สิบปีหลังการยุบวง อัลบัมรวมเพลง แอ็บบาโกลด์ ได้ถูกปล่อยออกมาและกลายเป็นอัลบัมขายดีทั่วโลก ในปี 1999 ดนตรีของแอ็บบาถูกนำไปใช้ในละครดนตรีที่ประสบความสำเร็จอย่างสูงไปทั่วโลก มามามิอา! และภาพยนตร์ปี 2008 ในชื่อเดียวกัน ก็เป็นภาพยนตร์ที่มีรายได้สูงสุดในสหราชอาณาจักรประจำปี ภาพยนตร์ภาคต่อ มามามิอา เฮียร์วีโกอะเกน ปล่อยในอีก 10 ปีให้หลังในปี 2018 ที่ซึ่งปีเดียวกันวงแอ็บบามีรายงานว่ากำลังอัดเพลงใหม่จำนวนสองเพลงหลังขาดการเคลื่อนไหวมาเป็นเวลากว่า 35 ปี

แอ็บบาเป็นศิลปินดนตรีที่ขายดีที่สุดในโลกวงหนึ่ง ด้วยผลงานเพลงถูกจำหน่ายไปประมาณ 200 ล้านฉบับทั่วโลก ในปี 2012 แอ็บบาได้รับการจัดอันดับอยู่ที่แปดสำหรับศิลปินที่ขายดีที่สุดในสหราชอาณาจักรด้วยยอดจำหน่ายซิงเกิลสูงถึง 11.2 ล้านแผ่น และได้รับการยอมรับเป็นส่วนหนึ่งของหอเกียรติยศร็อกแอนด์โรลในปี 2010 และในปี 2015 เพลง "Dancing Queen" ได้รับการยอมรับโดยเรเคิดดิงอะคาเดมีให้เป็นเพลงในหอเกียรติยศแกรมมี

 ผลงานเพลง 

สตูดิโออัลบัม
 ริงริง (1973)
 วอเตอร์ลู (1974)
 แอ็บบา (1975)
 อะไรวัล (1976)
 เดอะอัลบัม (1977)
 วูเลซ-วู (1979)
 ซูเปอร์ทรูเปอร์ (1980)
 เดอะวิซิเตอร์ (1981)
 โวเยจ (2021)

 ทัวร์การแสดงดนตรี 
  1973: สวีดิชโฟล์กพาร์คทัวร์
  1974–1975: ทัวร์ยุโรป
  1977: ทัวร์ยุโรปและออสเตรเลีย
  1979–1980: แอ็บบา: เดอะทัวร์
# กะเหรี่ยงบเว
กะเหรี่ยงบเว (B’ghwe Karen) หรือ แบร (Bre) หรือ กะเหรี่ยงแดง เรียกตัวเองว่า กะยา (Ka-ya) คนไทยเรียก ยางแดง พม่าเรียกว่า คะยินนี (Kayin-ni)  สมัยใหม่เรียก คะยา (Kayah) ชาวอังกฤษ เรียก คาเรนนี (Karen-ni) เป็นหนึ่งในกลุ่มชาติพันธุ์ย่อยของกะเหรี่ยงในประเทศไทย ผู้ชายนุ่งกางเกงขาสั้นสีแดง โพกศีรษะ นิยมสักข้างหลัง ผู้หญิงนุ่งกระโปรงสั้น และสวมกำไลไม้ไผ่ที่ข้อเท้า
# บิลิโบ
บิลิโบ  เป็นของเล่นที่นักออกแบบชาวสวิตเซอร์แลนด์ชื่อ อเล็กซ์ ฮอคสตราสเซอร์ และนักวิจัยของโรงพยาบาลเด็ก มหาวิทยาลัยซูริก ลักษณะเป็นเหมือนถ้วยพลาสติกที่สามารถนำมาทำเป็น เก้าอี้ หมวก อุโมงค์ และถังน้ำ   ได้รางวัลของเล่นยอดเยี่ยมประจำปี พ.ศ. 2549 
 
 อ้างอิง
# กะยัน
กะยัน (Kayan) เป็นชนเผ่าที่อาศัยอยู่ในประเทศพม่าในรัฐกะยา หรือที่คนไทยเรียกพวกเขาว่ากะเหรี่ยงคอยาว เนื่องจากผู้หญิงของเผ่านี้จะสวมห่วงทองเหลืองไว้ที่คอจนดูเหมือนว่าคอยาว ปัจจุบันอพยพหนีภัยสงครามมาอยู่ที่บ้านห้วยปูแกง บ้านในสอย บ้านห้วยเสือเฒ่า อำเภอเมือง จังหวัดแม่ฮ่องสอน

 ความเข้าใจผิด 
สื่อประชาสัมพันธ์หลายชิ้นเรียกชาวกะยันอย่างผิด ๆ ว่า ปะด่อง หรือ ปาด่อง ซึ่งชาวกะยันส่วนใหญ่จะปฏิเสธว่าไม่ใช่พวกเดียวกัน พวกเขาต้องการให้เรียกว่า กะยัน หรือ กะย้าน บางคนก็เรียกตัวเองว่ากะเหรี่ยงคอยาวอย่างคนไทย อีกทั้งคนไทยจำนวนไม่น้อยมักเข้าใจผิดว่ากะเหรี่ยงทุกคนมีลักษณะการแต่งกายเหมือนกับ กะยันNational Geographic. เมษายน 2551.หน้า 46
# ค้างคาวกินแมลงนิ้วสั้น
ค้างคาวกินแมลงนิ้วสั้น  เป็นสายพันธุ์ของค้างคาวกินแมลง จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับ ค้างคาว พบได้ทั่วไปในยุโรปเอเชียและแอฟริกาเหนือ
ลักษณะ
มีขนสั้น สีน้ำตาลเข้ม หลังจากการสลัดขนในมิถุนายน (ตัวผู้) หรือ กรกฎาคม/สิงหาคม (ตัวเมีย) จะเปลี่ยนเป็นสีน้ำตาลแดงก่อนเริ่มฤดูหนาว
เมื่อตื่นหรือนอนอุณหภูมิของร่างกายจะอยู่ที่ 36.5 ° C (97.7 ° F)
หมวดหมู่:ค้างคาว
หมวดหมู่:สัตว์ป่าคุ้มครอง
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปเอเชีย
# ขจัดภัย กาญจนาภา
ขจัดภัย กาญจนาภา  เป็นที่รู้จักกันในชื่อ บิ๊ก พาราด็อกซ์ เกิดเมื่อวันที่ 26 กรกฎาคม พ.ศ. 2519 เป็นมือกีตาร์ของวง พาราด็อกซ์ ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ในสมัยที่ยังเป็นนิสิตอยู่ที่ คณะนิติศาสตร์ จุฬาลงกรณ์มหาวิทยาลัย ให้เข้ามาช่วยงาน

 การศึกษา 
จบการศึกษาในระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ และสำเร็จการศึกษาในระดับปริญญาตรีจากคณะนิติศาสตร์ จุฬาลงกรณ์มหาวิทยาลัย ในปี พ.ศ. 2541

 การทำงาน 
ขจัดภัย กาญจนาภา หรือ บิ๊ก ได้เข้ามาช่วยเหลือวงพาราด็อกซ์ในการออกตระเวนทัวร์คอนเสิร์ตอัลบั้ม Lunatic Planet ในฐานะมือกีต้าร์แบ็คอัพ โดยคำแนะนำของ พรภัฏ ชีวีวัฒน์ หรือ โน้ต ผู้รับตำแหน่งมือกลองในขณะนั้น ก็กลายมาเป็นกำลังสำคัญของวงและมีบทบาทต่อเพลงต่าง ๆ ของพาราด็อกซ์ จนได้เข้ามาเป็นสมาชิกหลักอย่างเป็นทางการ Tatamag. กว่าจะเป็นพาราด็อกซ์ [19 สิงหาคม 2550]

ปัจจุบันเป็นนักดนตรีแบ็คอัพให้กับศิลปินในค่ายจีเอ็มเอ็ม แกรมมี่ เช่น พลพล พลกองเส็ง ควบคู่ไปกับการเป็นสมาชิกวงพาราด็อกซ์

 ผลงานทางดนตรี 
อัลบั้มใต้ดิน
 แมลงวันสเปน (พ.ศ. 2540)
 PARADOX & My Friends (พ.ศ. 2541)
 แค้นผีนรก (พ.ศ. 2543)

อัลบั้มสตูดิโอ
 Summer (พ.ศ. 2543)
 On The Rainbow (พ.ศ. 2545)
 Free Style (พ.ศ. 2546)
 X (Ten Years After) (พ.ศ. 2549)

 ความสนใจ 
 งานอดิเรก : วาดรูป, shopping
 ของสะสม : แสตมป์, CD, เทปเพลงวงดนตรีที่ชอบ
 แนวเพลง : Rock
 วงดนตรี : Ritchie Kotzen , Iron Maiden, Rolling Stone, Dreamtheater (John Petrucci)Cover Story มิวสิกเอ็กซเพรส ตุลาคม 2549 ปีที่ 21 ฉบับที่ 251 (หน้า34-39)
 ภาพยนตร์ : แนวสืบสวน, สอบสวน, สยองขวัญ, ตลก, 12 Monkeys, Rare Window ของ Alfred Hitchcock

 เครื่องดนตรี 
กีต้าร์
 Fender Classic Floyrose ปี 92
 Fender Am. standard ปี 96
 Fender John Mayer SignatureGmag Team Cover Story : อดีตชาติของ Paradox. นิตยสารกีต้าร์แม็ก ตุลาคม 2549 ปีที่ 37 ฉบับที่ 391 (หน้า31-53)
 Fender Eric Clapton Signature
 Musicman รุ่น Steve Morse Model.
 Fender Richie Kotzen Stratocaster
 Fender Yngwie Malmstreen Stratocaster
 PRS
 Gibson

Effect
 Jekyll&Hyde Ultimate Overdrive (US.Handmade)
 Boss : dd3 ,Superchorus,EQualizer
 Crybaby Wah Wah 535Q Model
 Whammy2 Pedal ของ Digitech
 Volume Pedal ของ Akai
 Marshall JPM800